ഗാന്ധി ദര്ശന് വേദി ജില്ലാ സമ്മേളനം പത്തനംതിട്ട: ഇന്ത്യന് മതേതരത്വവും ജനാധിപത്യവും സംരക്ഷിക്കുന്നതിന് ഗാന്ധിയന് തത്വസംഹിതകളുടെ പ്രചാരണം സംഘടനകള് ഏറ്റെടുക്കണമെന്ന് കെപിസിസി സെക്രട്ടറി ജ്യോതി വിജയകുമാര്. കേരള പ്രദേശ് ഗാന്ധി ദര്ശന്വേദി പത്തനംതിട്ട ജില്ലാ സമ്മേളനം ഉദ്്ഘാടനം ചെയ്തു പ്രസംഗിക്കുകയായിരുന്നു ജ്യോതി. ജില്ലാ ചെയര്മാന് ശ്രീകുമാര് പിള്ള അധ്യക്ഷത വഹിച്ച യോഗത്തില് പുതിയ ഡിസിസി പ്രസിഡന്റ് പ്രഫ. സതീഷ് കൊച്ചുപറന്പിലിന് സ്വീകരണം നല്കി. ഡോ. റോയ്സ് മല്ലശേരി മുഖ്യപ്രഭാഷണം ചെയ്തു. കെപിജിഡി സംസ്ഥാന സെക്രട്ടറിമാരായ ബിനു എസ്. ചക്കാലയില് സംഘടനാ സന്ദേശം നല്കി. രജനി പ്രദീപ് പ്രധിനിധി സമ്മേളനം ഉദ്ഘാടനം ചെയ്തു. സംസ്ഥാന പുരസ്കാരസമിതി ചെയര്മാന് ഡോ. ഗോപിമോഹന്, നിര്വാഹകസമിതിയംഗം സജിദേവി, വനിതാ ഫോറം കണ്വീനര് എലിസബേത് അബു, യുവജനവേദി വൈസ് ചെയര്മാന് ആഷ്ലി എം. ഡാനിയേല് ജില്ലാ ജനറല് സെക്രട്ടറി ഏബല് മാത്യു, ട്രഷറാര് പ്രഫ. ജി. ജോണ്, പോഷക സംഘടന ജില്ലാ ചെയര്മാന്മാരായ ഷൈനി ജോര്ജ്, രാജശേഖരന് നായര്, ശ്രീദേവി ബാലകൃഷ്ണന്, അനില് അന്പാട്ട്, വിഷ്ണു പുതുശേരി എന്നിവര് പ്രസംഗിച്ചു.